Diari Oficial de la Generalitat Valenciana


Sumari del DOGV 3174, del 02-02-1998 (1998/231)

ACORD de 2 de desembre de 1997, de la Comissió Territorial d'Urbanisme de Castelló, relatiu al pla especial de desviament de línia elèctrica de Benicàssim.
-----------------------------------------------------------------------------------------------------------------------------------------------------------

### Dades del document

Número de DOGV
:   3174

Data del DOGV
:   02-02-1998

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1998/231


Data del document
:   02-12-1997

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

ACORD de 2 de desembre de 1997, de la Comissió Territorial d'Urbanisme de Castelló, relatiu al pla especial de desviament de línia elèctrica de Benicàssim. [1998/X231]
  
Vist l'expedient de la referència 970704, relatiu al pla especial de desviament de la línia elèctrica de Benicàssim, del qual resulten rellevants els següents
  
Antecedents
  
Primer
  
L'Ajuntament de Benicàssim acordà exposar al públic el pla el 2 de juny de 1997, la qual cosa es portà a cap mitjançant anuncis publicats en el periòdic Mediterráneo de 12 de juny de 1997, en el Butlletí Oficial de la Província de 2 de juny de 1997 i en el Diari Oficial de la Generalitat Valenciana de 18 de juliol de 1997. Transcorregut el període d'informació al públic, durant el qual no es van formular al·legacions, el ple aprovà provisionalment el pla el 12 de setembre de 1997.
  
Segon
  
El projecte consta de memòria i plànols.
  
Tercer
  
L'objecte del document és constituir el projecte de desviament d'una línia àrea a 20 kV A-56 en un sòl classificat d'urbanitzable en règim comú pel Pla General de Benicàssim.
  
Quart
  
No s'han emés informes sectorials.
  
Fonaments de dret
  
Primer
  
L'article 81, paràgrafs primer i segon, de la Llei 6/1994, de 15 de novembre, Reguladora de l'Activitat Urbanística (LRAU), disposa el següent:
  
?Estarà subjecta a llicència d'obres l'execució d'obres públiques i de construccions de servei públic quan així ho exigisca la legislació reguladora de la corresponent obra o servei.
  
La realització material de tota obra pública exigeix verificar, prèviament, la seua compatibilitat amb l'ordenació urbanística i territorial. La verificació, quan l'obra no estiga subjecta a llicència, s'efectuarà sotmetent el seu projecte bàsic als tràmits propis del procediment d'aprovació dels plans especials. Si el projecte modifica el planejament, s'ha de completar amb els documents característics d'aquells plans. Si no ho modifica, l'acord d'aprovació provisional legitima la seua completa realització. L'aprovació del projecte dóna lloc a allò que s'ha disposat en els articles 33.7 o 72.3?.
  
En el cas que ens ocupa, l'Ajuntament assenyala que en la legislació sectorial en la matèria no ha trobat cap referència a la subjecció d'aquest tipus d'obres en llicència d'obra. Per això, la verificació de la seua compatibilitat amb el planejament s'ha portat a cap sotmetent el seu projecte bàsic als tràmits propis del procediment d'aprovació dels plans especials.
  
El procediment seguit per a portar a cap tal verificació és correcta, conforme a allò que s'ha disposat per l'article 81 de la LRAU, en relació amb el 37 i següents.
  
Segon
  
La documentació que integra el projecte és suficient, a l'efecte del compliment d'allò que s'ha disposat en l'article 81 de la LRAU.
  
Tercer
  
Tal com s'assenyala en l'informe tècnic municipal, atès que les línies de mitjana tensió no tenen prevista qualificació o protecció específica pel planejament vigent (en el sòl no urbanitzable comú SNU-RC-1), es pot considerar que l'obra projectada és compatible amb el planejament urbanístic.
  
D'aquesta manera, i de conformitat amb l'article 81 de la LRAU, l'acord d'aprovació provisional legitima la seua completa realització, la qual cosa no excusa la seua remissió paral·lela a la Conselleria competent en Urbanisme per a la seua aprovació definitiva. Lògicament, l'aprovació definitiva ho és únicament a l'efecte de la verificació de la compatibilitat amb l'ordenació urbanística, i sense perjudici de la necessitat d'altres autoritzacions sectorials.
  
Quart
  
De conformitat amb allò que s'ha establit en els articles 8.A i 9.1 del Reglament dels Òrgans Urbanístics de la Generalitat Valenciana, aprovat per Decret 77/1996, de 16 d'abril, en aquest cas, el director general d'Urbanisme i Ordenació Territorial pot sotmetre l'expedient a aprovació definitiva del conseller d'Obres Públiques, Urbanisme i Transports, o bé sotmetre la proposta a dictamen previ de la Comissió Territorial d'Urbanisme, dictamen que, en el cas de municipis de menys de 50.000 habitants, tindrà directament efectes de resolució executòria.
  
Segons tot el que antecedeix, la Comissió Territorial d'Urbanisme, en sessió de 2 de desembre de 1997, acorda:
  
Aprovar definitivament el pla especial de desviament de la línia elèctrica a Benicàssim.
  
Contra l'anterior acord, que no posa fi a la via administrativa, es pot interposar recurs ordinari davant del conseller d'Obres Públiques, Urbanisme i Transports, en el termini d'un mes, sense perjudici de qualsevol altra via de recurs que s'estime procedent.